ฝนตกพรำๆ อากาศชื้นๆแบบนี้ ทานอะไรอุ่นๆจะได้สะบายท้องน้าา 
มีความอยากมาลองหลายครั้ง วันนี้ถือโอกาสมาลองสักทีกับร้าน นาเบโซะ คอร์สที่สั่งไปวันนี้คือคอร์สเนื้อโอมิ(Omi หรือ Ohmi)(เนื้อจำนวน 200 กรัม 2,400 บาท) 
เนื้อโอมิ เป็นเนื้อที่ติดอันดับ 1 ใน 3 เนื้อชั้นเลิศของญี่ปุ่นนอกเหนือไปจากเนื้อมัตสึซากะกับเนื้อโกเบ เนื้อโอมิมีลายไขมันแทรกขาวสวยละลายในปากและมีกลิ่นเนื้อที่หอมมาก มีผักและเครื่องเคียงประมาณ 20 ชนิด ซึ่งรายการผักนี้เติมได้ไม่อั้น มี Appitizer 3 อย่างซึ่งจะหมุนเวียนเปลี่ยนไปทุกวัน และเมนูปิดท้ายที่จะมีพนักงานเข้ามาถามว่าจะรับเส้นอะไรระหว่าง ราเมงกับอุด้ง หรือถ้าไม่ชอบเส้นก็เลือกข้าวต้มโซชูหรือข้าวต้มไข่ให้ปิดท้ายทานคู่กับซุป รสชาติถือว่าเพื่อสุขภาพมาก อร่อย และอิ่มมาก ถือว่าไม่ผิดหวังที่อยากมาลอง
ชาบูของร้านนาเบโซะนั้น น้ำซุปจะต้องนำเข้าหัวเชื้อจากร้านนาเบโซะที่ญี่ปุ่นมาเลย ดังนั้นจึงได้รสชาติความอร่อยเหมือนกินอยู่ในญี่ปุ่น น้ำซุปของชาบูที่นี่ค่อนข้างใส และให้กลิ่นรสน้อยมาก (จืดนั้นแหละ) เพื่อไม่ให้กลบเนื้อวัวอันเป็นพระเอกเสียหมด
ซึ่งวิธีกินชาบู-ชาบูที่ถูกคือใช้ตะเกียบจุ่มเนื้อลงไปในน้ำซุปที่เดือดพล่าน แกว่งไปมาแป๊บเดียว พอให้เนื้อสุกแบบน้ำยังฉ่ำ ๆ ก็จิ้มน้ำจิ้มแล้งส่งเข้าปากจะได้ความหวานและความหอมของมันที่แทรกในเนื้ออย่างครบถ้วน ในครั้งแรก พนักงานจะบริการให้เราดูแล้วเราก็ทำเองต่อเรย ????